:மேற்கொண்டு இங்கு எழுப்பியுள்ள கேள்விகள் / தேவைகள் தொடர்பாக உரிய நேரத்தில் அவை தொடர்பான கொள்கைப் பக்கங்களில் உரையாடுவோம். மீடியாவிக்கி நுட்பம் தொடர்பான பல முயற்சிகளில் நீங்கள் ஈடுபடும் போது, தங்களுக்கு நிருவாக அணுக்கம் இருந்தால் சிறப்பாக இருக்குமே என்று எண்ணியுள்ளேன். எனவே, தற்போதைய அணுக்கம் மிகவும் உதவியாக இருக்கும் என்று கருதுகிறேன். நிருவாகியாக பொறுப்பேற்று சிறப்புடன் செயல்பட உளமார்ந்த வாழ்த்துகள் :)--இரவி (பேச்சு) 11:46, 23 மே 2012 (UTC)  
##### செல்வா கேள்விகள்
1. தமிழ் விக்கிப்பீடியாவில் பங்களிக்கும்பொழுது பொறுப்புணர்வுடனும், பண்புடனும், தக்கவாறு *கருத்துகளை முன்வைத்து* உரையாட வேண்டுவது தேவை என்பதை நீங்கள் அறிவீர்கள் என்றே நம்புகின்றேன். இது எல்லோருக்கும் பொருந்தும் எனினும் குறிப்பாக நிருவாகியாக இருப்பவருக்குத் தேவை என்பதையும் நீங்கள் அறிவீர்கள் என்றே நினைக்கின்றேன். அப்படி ஒருவர் நடந்துகொள்ளாமல், எடுத்தெறிந்தாற்போல் பேசுவதும், உடன் பங்களிப்பவரை முறைமீறி குற்றம்சாட்டும் முகமாகவும் தாக்கியும் உரையாடினால் எப்படி எதிர்கொள்வீர்கள்? ஆக்கம் விளையும் இப்பணியில் முறைபிசகி உரையாடப் புகுந்தால் உரையாடல் ஒழுக்கம்-சூழல் கெடும், நல்லுணர்வு, ஒத்துழைப்புணர்வு கெடும் (யார் வேண்டுமானாலும் என்ன வேண்டுமானாலும் பேசலாம்..) என்று உணர்ந்தால், என்ன நடவடிக்கைகளை நடுநிலைசார்ந்து எடுப்பீர்கள்?
1. தமிழர்கள் பல நாடுகளில் பல வரலாற்றுப்பின்னணியுடன் வாழ்கின்றார்கள். அவர்களால் உருவாக்கப்பெறும் இக் கலைக்களஞ்சியத்தில் எழுத்து நடை என்று வரும்பொழுது (அது பல விதமாக பல இடங்களில் இருக்கையில்), தக்க இலக்கண இலக்கியம் கொண்ட தமிழ் மொழியில், கலைக்களஞ்சியத்துக்கு உகந்த நடை என்று வரும் பொழுது, கருத்து மாறுபாடுகள் வரும்பொழுது எவ்வாறு அணுகுவீர்கள்? (விக்கிப்பீடியாவில் பெரும்பான்மை மட்டுமே அளவீடாகக் கொண்டு முடிவுகள் எடுப்பதில்லை, கருத்துகளில் வலு, சாரம் முதலியவற்றையும் தக்கவாறு நடுநின்று கணித்துத்தேற வேண்டும் என்பதையும் கருத்தில் கொண்டு உங்கள் கருத்தை அளிக்க வேண்டுகிறேன்).  
--செல்வா (பேச்சு) 15:03, 19 மே 2012 (UTC)  
**பதில்கள்**  
முதலில் ஒரு விளக்கம், பிறகு பதில். பரிந்துரையின் கீழ், நான் தெளிவாக இது போன்று **தீர்ப்பு வழங்கும் பணிகளில்** ஈடுபட ஆர்வமில்லை என்று தெரிவித்துள்ளேன்.உங்கள் கேள்விகள் பற்றி என் எண்ணத்தை இங்கு பகிர்கிறேன்.
- 1. கருத்துக்களை முன்வைத்து உரையாடுவது நல்ல பழக்கம் என்பதில் உடன்படுகிறேன். *எடுத்தெறிந்தாற்போல் பேசுவது* -- அகம்சார்ந்த ஒன்று. பிறர் மனது எதனால் நோகும் என்று யோசிக்கா ஆரம்பித்தால் எல்லையே இல்லை. இலகுவான மனம் கொண்டவர்கள், மனம் நோகக்கூடாதென்றால் உரையாடல்களில் பங்கேற்பதைத் தவிர்க்கவேண்டும். தனிப்பட்ட நபர் தாக்குதல் அவசியமற்றது/கூடாது, ஆனால் அவர்களின் செயல்களை சபையில் பேசக்கூடிய சொற்களை கொண்டு விமர்சிப்பது / உரையாடுவதில் என்ன தவறு? (யார் வேண்டுமானாலும் என்ன வேண்டுமானாலும் பேசலாம்) --> யாரும் இங்கு அநாகரீகமான உரையாடவதில்லை என்பதால் என் எண்ணம். பிரச்சனைகள் தீர உரையாடல்கள் முக்கியம், சூழல் கெடும், நல்லுணர்வு, ஒத்துழைப்புணர்வு கெடும் என்பதற்காக உரையாடலை தவிர்ப்பது பிரச்சனைகளை தீர்க்காது.
- 2. மொழிநடை பொறுத்த வரை தரவு சார்ந்த முடிவுகளை(மேலே பார்க்க) நான் ஆதரிப்பேன். மொழிகள் காலப்போக்கில் மாறுவது இயல்பு. நாம் இங்கு கூடுவது கலைக்களஞ்சியம் படைக்க, மொழியின் பண்டைத்தன்மையைக் காக்க அல்ல. உலகளவில் என்ன தமிழ் பயன்பாட்டில் உள்ளதோ அதிலிருந்து நாம் மிகவும் விலகியிருந்தால் இத்தளத்தை பயன்படுத்த ஆட்கள் இருக்க மாட்டார்கள். ஆகவே மொழிநடை என்பது பயன்பாட்டை கூட சார்ந்து இருக்க வேண்டும். சில நேரங்களில் A/B சோதனை முறைகளைக் கூட கையாளலாம்.
ஸ்ரீகாந்த் (பேச்சு) 20:23, 25 மே 2012 (UTC)  
:1. சிறீக்காந்த், அகவயமான நோக்கு என்பதை மீண்டும் வலியுறுத்தியுள்ளீர்கள். ஆனால், பலரின் அகவயமான நோக்கும் ஒரே மாதிரியாக இருக்கும் போது "தரவு அடிப்படையில்" அது புறவயமான நோக்காகவும் கருதப்படலாம் :) //எடுத்தெறிந்து பேசுவது// - இதில் முதன்மைக் குற்றவாளி, இணையம் தரும் முகம் பார்க்காதிருக்கக்கூடிய சூழல். ஒரே பிரச்சினை குறித்து பலருடன் நான் விக்கியிலும் (அல்லது வேறு இணையக் களத்திலும்) நேரடியாகவும் கூகுள் அரட்டையிலும் பேசி உள்ளேன். உரையாடல் நட்புடனும் பண்புடனும் இருக்கும். குறிப்பாக, முகத்துக்கு நேராக அடித்துப் பேசவே முடியாது. 2005 முதல் இணையத்தில் பல சண்டைகளைப் போட்டிருக்கிறேன் :) (விக்கிப்பீடியாவுக்கு வெளியே. இங்கு அவ்வாறாகச் செயற்படத் தூண்டும் பண்பற்ற சூழல் இல்லை). ஆனால், அதே ஆட்கள் வாதம் முற்றும் போது தொலைபேசியிலோ நேரிலோ சந்தித்தால் தடித்த சொற்களைப் பயன்படுத்தவே முடியாது. தவிர, இணையம் பொது வெளி என்பதால் அனைவரும் நம்மைக் கவனிக்கிறார்கள், வாதத்தில் வெல்ல வேண்டும் என்ற உளத் தூண்டலும் இருக்கும். எனவே, கடுமையான இணைய உரையாடல்கள் வந்தாலும் உளக் கசப்பு இல்லாமல் எடுத்துக் கொள்ளப் பழகி இருக்கிறேன். ஒவ்வொருவருக்கும் இந்தப் பக்குவம் வருவதற்கான நேரம் உள்ளது. ஆனால், அதற்குள் அவர்கள் மனம் நொந்து பங்களிப்புச் சூழலை விட்டு விலகுமாறு அமைந்து விடக்கூடாது. சுருக்கமாகச் சொன்னால், ஒருவரின் அகவயமான அணுகுமுறை என்பது அவருக்கே பல்வேறு சூழல்களில் பல்வேறு விதமாக வெளிப்படும். எனவே, இதனைக் கருத்தில்கொண்டு விக்கி உரையாடல்களில் ஈடுபடலாம். கனியிருப்பக் காய் கவர்ந்தற்று :) கண்டிப்பாக அவரவர் கருத்துகளை நேர்படவும், உறுதிபடவும் தெரிவிக்க வேண்டும். அதே வேளை அவற்றை முறையாக, எதிர் கருத்து உள்ளோரும் காழ்ப்புணர்வு இன்றி செவி மடுத்துக் கேட்குமாறு கனிவுடன் கூறுவதும் பயன் அளிக்கலாம். இதற்கும் சுற்றி வளைத்து வழ வழா கொழ கொழா என்று கூறுவதற்கும் நிறைய வேறுபாடு உள்ளது.
:2. எந்திர மொழிபெயர்ப்பு கூட தரவுகள் அடிப்படையிலேயே செயல்படுகிறது. ஆனால், இன்னும் அதனால் இயல்மொழியின் தரம், இயல்பை எட்டிப் பிடிக்க முடியவில்லை. எனவே, தரவு அடிப்படையிலேயே எல்லா இடங்களிலும் மொழிநடையை அணுகுவது என்பது ஏற்புடையதாக இருக்காது. எழுத்து நடை ஒரு கலை போன்றது என்ற நோக்கும் இருப்பது நல்லது. இலங்கை வழக்கு, இந்திய வழக்கு போன்ற விசயங்களில் தமிழ் விக்கிப்பீடியாவில் உள்ள அணுகுமுறை போன்று புரிந்துணர்வின் அடிப்படையிலும், அறிவார்ந்த நோக்கின் அடிப்படையிலும் கூட சீரான மொழிநடையை உருவாக்க முடியும். கலைக்களஞ்சியத்துக்கு என்று ஒரு மொழி நடை உண்டு. அதே போல், ஒவ்வொரு துறையிலும் ஆழமான கருதுகோள்களை அலச என்று ஒரு மொழிநடை உண்டு. எல்லா மொழிகளிலுமே இவை பரவலான பயன்பாட்டு மொழியில் இருந்து தனிப்பட்டு இருக்கும். எடுத்துக்காட்டுக்கு: மருத்துவ ஆங்கிலம். இதில் உள்ள பல சொற்கள் பண்டைய கிரேக்க, இலத்தீன சொல் மூலங்களைக் கொண்டவை. இது எந்த வகையிலும் அப்பண்டைய செம்மொழிகளைக் காப்பதற்கான முயற்சி அன்று. அது போலவே, தேவைப்படும் இடங்களில் தகுந்த தமிழ்ச் சொற்களைப் பயன்படுத்துவதும் மொழிக் காப்பு நடவடைக்கையாக காணப்படக்கூடாது என்று கருதுகிறேன். --இரவி (பேச்சு) 07:01, 26 மே 2012 (UTC)  
:: //எந்திர மொழிபெயர்ப்பு கூட தரவுகள் அடிப்படையிலேயே செயல்படுகிறது// தவறு. நான் தரவு என்று கூறியதை தாங்கள் நேரடி மொழிபெயர்ப்பை எடுத்துள்ளீர்கள். தரவு என்னவென்பதற்கு நான் மேலே விளக்கியிருந்தேன். எந்திர மொழிபெயர்ப்புக்கான போதிய "தரவு"(data) மற்றும் படிமுறையும் போதுமான அளவிற்கு வளரவில்லை என்பது தமிழுக்கு மட்டுமல்ல பல மொழிகளுக்கும் பொறுந்தும். ஸ்ரீகாந்த் (பேச்சு) 13:37, 26 மே 2012 (UTC)  
//மொழிகள் காலப்போக்கில் மாறுவது இயல்பு. நாம் இங்கு கூடுவது கலைக்களஞ்சியம் படைக்க, மொழியின் பண்டைத்தன்மையைக் காக்க அல்ல. உலகளவில் என்ன தமிழ் பயன்பாட்டில் உள்ளதோ அதிலிருந்து நாம் மிகவும் விலகியிருந்தால் இத்தளத்தை பயன்படுத்த ஆட்கள் இருக்க மாட்டார்கள்.//